**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀԱՆՐԱՊԵՏՈՒԹՅԱՆ ՊՈՂՈՏԱՅԻ 8/33 ՀԱՍՑԵՈՒՄ ԳՏՆՎՈՂ ԱՆՇԱՐԺ ԳՈՒՅՔՆ ՕՏԱՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 4-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի պահանջներին համապատասխան։

Աբովյան քաղաքի Հանրապետության պողոտայի թիվ 8/33 շինությունը 2021 թվականին ինքնակամ կառուցել է Մեխակ Ավագյանը:

Աբովյան համայնքի ղեկավարի 2021 թվականի սեպտեմբերի 14-ի N 1101 որոշմամբ Աբովյան քաղաքի Հանրապետության պողոտայի թիվ 8/33 հասցեում գտնվող համայնքի սեփականություն հանդիսացող հողամասում ինքնակամ կառուցված շինությունը օրինականացվել և համարվել է համայնքի սեփականություն, որի հիման վրա ՀՀ կառավարությանն առընթեր անշարժ գույքի կադաստրի պետական կոմիտեի կողմից տրվել է N 28102021-07-0065 վկայականը։

Հողային օրենսգրի 66-րդ հոդվածի 1-ին մասի 4-րդ կետի համաձայն Մեխակ Ավագյանը ձեռք է բերել գնման նախապատվության իրավունք, որի պայմաններում անհրաժեշտություն է առաջացել «Աբովյան համայնքի սեփականություն հանդիսացող Հանրապետության պողոտայի թիվ 8/33 հասցեում գտնվող անշարժ գույքն օտարելուն համաձայնություն տալու մասին» Աբովյան համայնքի ավագանու որոշման ընդունմանը։

«Աբովյան համայնքի սեփականություն հանդիսացող Հանրապետության պողոտայի թիվ 8/33 հասցեում գտնվող անշարժ գույքն օտարելուն համաձայնություն տալու մասին» Աբովյան համայնքի ավագանու որոշման նախագծի ընդունումից հետո առաջանում է համայնքի ղեկավարի որոշման ընդունման անհրաժեշտություն։

**ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**